|  |  |
| --- | --- |
| Numri i lëndës: | 2018:042321 |
| Datë: | 07.07.2019 |
| Numri i dokumentit: | 00396598 |

**P. nr.313/16**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu ,në lëndën penale kundër të pandehurit M. B , sipas aktakuzës së PTH-së D.P. në Pejë PP/II.nr .625/16 të dt.08.4.2016, për shkak të veprës penale: lidhja e paautorizuar në shërbime nga neni 321 të KPRK-së, pas përfundimit të shqyrtimit fillestar, publik dhe me gojë, të mbajtur në pranin e të pandehurit M . B dhe të prokurorit të shtetit Ardita Beqiraj me dt.07.7.2019 ka marrë dhe botërisht ka shpallë këtë :

**A K T GJ Y K I M**

**I pandehuri M. B. i lindur me dt.... në fsh. K K e Pejës, i biri i M. dhe nënës S e gjinisë B, Shqiptar, Shtetas i Republikës së Kosovës , gjendet në liri.**

**ËSHTË FAJTOR**

Për arsye se:

Prej datës ..., ...në fsh. K Komuna e Pejës , në mënyrë të paautorizuar lidhet në përçues të rrymës elektrike në dëm të kompanisë KEDS-, në atë mënyrë që , i pandehuri në shtëpinë e tij, nga shtylla elektrike kyçet ë shtëpinë e tij në mënyrë ilegale një kabull jashtë njehsorit ashtu që rrymën e shpenzuar përmes pajisjeve elektrike nuk e regjistron fare me çka kompaninë e lartcekur e ka dëmtuar .

-me çka ka kryer vepre penale : lidhja e paautorizuar në shërbime nga neni 321 të KPRK-së

Prandaj gjykata të pandehurin konform nenit 41, 42,43,46 ,49 ,50,51,52, 76 dhe nenit 321 par 1 të KPRK-së.

**E GJYKON :**

1. Me dënim me gjobë në lartësi prej 200 euro , e të cilën gjobë i pandehuri fare nuk do ta paguaj nëse në afat prej 1( një )viti nuk kryen ndonjë vepër tjetër penale .

**Me dënim të kushtëzuar burgu,**

Në atë mënyrë që ia përcakton dënimin me burg në kohëzgjatje prej 3 muajsh , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

Obligohet i pandehuri që në emër të paushallit gjyqësorë të paguaj shumën prej 20 euro ,kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

E dëmtuara për realizimin e kërkesës pasurore juridike udhëzohet në kontest civil.

Shpenzime procedurale nuk ka pasur

**A r s y e t i m**

Prokuroria Themelore në Pejë me dt.08.4.2016 kundër të pandehurit M. B ka ngritë aktakuzë PP/II. nr.625/16, për vepër penale : lidhja e paautorizuar në shërbime nga neni 321 të KPRK-së të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme faktin se i pandehuri është mbajtës i familjes prej 5 anëtarësh, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.07.7.2019.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .